**নূর-উল-ইমান স্কুল** (**এনইউআই**) মার্কিন যুক্তরাষ্ট্রের নিউ জার্সি অঙ্গরাজ্যের মিডলসেক্স কাউন্টির দক্ষিণ ব্রান্সউইকে অবস্থিত একটি বেসরকারী, অলাভজনক, কর-মুক্ত শিক্ষাপ্রতিষ্ঠান। স্কুলটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। প্রতিষ্ঠানটি নিউ জার্সি বিভাগের শিক্ষা বিভাগ দ্বারা স্বীকৃত এবং স্বাধীন বিদ্যালয়সমূহের নিউ জার্সি সমিতি দ্বারা অনুমোদিত। এটি স্বাধীন স্কুলসমূহের নিউ জার্সি সমিতি, ইসলামিক স্কুলসমূহের উত্তর আমেরিকা সমিতি, ইসলামিক স্কুলসমূহের আমেরিকা সমিতি, এবং ইসলামিক স্কুলসমূহের নিউ জার্সি পরিষদের (এনইউআই স্কুলের সাথেই প্রতিষ্ঠিত) সদস্য।

স্কুলটি নিউইয়র্ক এবং ফিলাডেলফিয়ার মাঝপথে আমেরিকার নিউ জার্সির মিডলসেক্স কাউন্টিতে দক্ষিণ ব্রান্সউইকের শহরতলির সম্প্রদায়ের সেন্ট্রাল জার্সির ইসলামিক সমিতির প্রাঙ্গণে অবস্থিত। ১৯৯৩ সালে স্কুলটি প্রতিষ্ঠিত হয়েছিল।

প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। ২০১২ সালের সেপ্টেম্বর এবং ২০১৪ সালের সেপ্টেম্বর দুই পর্যায়ে একটি সমসাময়িক নকশাকৃত স্কুল ভবনে শিক্ষার্থীদের জন্য পাঠদান কার্যক্রম শুরু হয়। শ্রেণিকক্ষে সুবিধাগুলি ছাড়াও স্কুলে একটি কম্পিউটার ল্যাব, গ্রন্থাগার, জীববিজ্ঞান / রসায়ন ল্যাব, পদার্থবিজ্ঞান ল্যাব এবং একটি আর্ট / হোম ইকোনমিক্স রুম রয়েছে। এনইউআই স্থায়ী স্কুল কাঠামোর তৃতীয় পর্যায়ের ভবন নির্মাণের পরিকল্পনা করেছে, যাতে একটি ক্যাফেটেরিয়া, একটি ব্যায়ামাগার এবং বিশেষ উদ্দেশ্যের শ্রেণিকক্ষ থাকবে।

ইতিহাস
------

১৯৯৩ সালে স্কুলটি সেন্ট্রাল জার্সির ইসলামিক সোসাইটির প্রাঙ্গণে কার্যক্রম শুরু করে। ২০০৯ সালে এটি ১৭ একর (৬.৯ হেক্টর) জায়গায় সম্প্রসারণ প্রকল্প শুরু করে। নূর-উল-ইমান স্কুলের শিক্ষার্থীদের স্নাতকোত্তর পর্যায়ের কলেজে ভর্তির হার ১০০%। শিক্ষার্থীরা স্টেট কলেজ থেকে আইভী লীগ পর্যন্ত মার্কিন যুক্তরাষ্ট্র এবং বিদেশে কলেজগুলিতে শিক্ষার্থীরা আবেদন করে।

শিক্ষক
------

নূর-উল-ইমান স্কুলে (এনইউআই) ৬৬ জন পূর্ণ-সময় এবং খণ্ডকালীন শিক্ষক রয়েছে। শিক্ষকদের তাদের শেখানো বিষয়ে স্নাতক ডিগ্রি রয়েছে, ২০ জনের স্নাতকোত্তর ডিগ্রি রয়েছে, একজনের পিএইচডি এবং একজনের জুরিস ডক্টরেট রয়েছে। এনইউআইয়ের শিক্ষকদের গড়ে এগারো বছরের পাঠদানের অভিজ্ঞতা রয়েছে। বিদেশী ভাষা অনুষদের শিক্ষকদের তাদের শেখানো ভাষাই তাদের মাতৃভাষা। হাই স্কুল অনুষদের বেশ কয়েকজন শিক্ষক পেপার এবং/বা বই প্রকাশ করেছেন এবং বিদ্যালয়ের অনেক অনুষদের শিক্ষকরা তাদের দক্ষতার ক্ষেত্রগুলিতে কর্মশালা পরিচালিত করেছেন।

শিক্ষার্থী
----------

নূর-উল-ইমান স্কুল (এনইউআই)-এর শিক্ষার্থীরা অনেক বৈচিত্র্যময়। শিক্ষার্থীরা বিভিন্ন ধরনের সাংস্কৃতিক এবং অর্থনৈতিক পটভূমি যেমন এশিয়ান-আমেরিকান (ভারতীয়, পাকিস্তানি, বাংলাদেশী, শ্রীলঙ্কান, চীনা, জাপানি ইত্যাদি), শ্বেতাঙ্গ (ইউরোপীয় এবং মধ্যপ্রাচ্য), আফ্রিকান-আমেরিকান এবং হিস্প্যানিক থেকে এসেছে। বেশিরভাগ শিক্ষার্থী দ্বিভাষিক এবং কিছু কিছু ত্রিভাষিক। এনইউআই ছাত্র সংস্থার এই বৈচিত্র্যটি শিক্ষার্থীদের সাংস্কৃতিক ঐতিহ্যের পাশাপাশি ধর্মীয় বিষয়ে আরও বৃহত্তর দৃষ্টিভঙ্গি দেয়।

বিগত সতেরো বছরে, এনইউআই মোট ৩২৫ জন ছাত্রকে স্নাতক করেছে। শিক্ষার্থীদের মধ্যে:

* দশজন জাতীয় মেধা তালিকায় ছিল।
* সাতচল্লিশ জাতীয় মেধা তালিকার প্রশংসিত ছাত্র ছিল।
* স্যাট- এর মৌখিক পরিক্ষায় গড় স্কোর ৬২৩ এবং গণিতে গড় স্কোর ৬৪৮ (২০১৭ সালের জুন পর্যন্ত চৌদ্দ বছরের স্নাতকদের জন্য)।
* স্যাট- এর লিখিত পরিক্ষায় গড় স্কোর ৬৪৪ (২০১৭ সালের জুন পর্যন্ত চৌদ্দ বছরের স্নাতকদের জন্য)।
* স্যাট এভিডেন্স-ভিত্তিক রিডিং-এ ২০০৭ থেকে ২০২০ পর্যন্ত ক্লাসের গড় ৬৫৮ এবং গণিতের জন্য গড় ৬৬৫।

অর্জনসমূহ
---------

নূর-উল-ইমান স্কুল দুর্দান্ত একাডেমিক এবং ধর্মীয় শিক্ষা ছাড়াও শিক্ষার্থীদের বিভিন্ন ক্লাব, আন্তঃস্কুল ভিত্তিক খেলাধুলা এবং প্রতিযোগিতায় অংশ নেওয়ার সুযোগ দেয়। এনইউআইয়ের শিক্ষার্থীরা বিভিন্ন প্রতিযোগিতায় অসংখ্য পুরস্কার জিতেছে।

নাইচি ডটকম দ্বারা মিডেলসেক্স কাউন্টির সেরা ৩ টি বেসরকারী উচ্চ বিদ্যালয়ের তালিকায় নূর-উল-ইমান স্কুলকে স্থান দেওয়া হয়েছে। এবং আমেরিকার অন্যতম সেরা ইসলামী স্কুল হিসাবে চিহ্নিত করা হয়েছে।

নূর-উল-ইমানকে দেশের অন্যতম সেরা স্টেম হাই স্কুল হিসাবে তালিকাভুক্ত করা হয়েছিল।

এনইউআই মক ট্রায়াল প্রতিযোগিতা জিতেছে।

এনইউআই স্কুল মার্টিন লুথার কিং দিবস উদ্‌যাপন করেছে।

পাঠ্যক্রমবহির্ভূত কার্যক্রম এবং প্রতিযোগিতা|  |  |  |
| --- | --- | --- |
| আমেরিকান গণিত প্রতিযোগিতা \*
আরবি ক্লাব
বাস্কেটবল
দ্য বিউটি অফ পোয়েট্রি ক্লাব
কমিউনিটি সার্ভিস ক্লাব
বক্তৃতা এবং বিতর্ক ক্লাব
ক্ষমতায়িত ক্লাব
উদ্যোক্তা ক্লাব
ফ্রাঙ্কলিন হাই স্কুল মডেল জাতিসংঘ সম্মেলন
ফ্রেঞ্চ ক্লাব | হাঙ্গার ভ্যান ক্লাব
'ইব্রাহ সাহিত্য পত্রিকা
যুক্তরাষ্ট্রের জুনিয়র রাজ্য
নাশিদ ক্লাব (ভক্তিমূলক গান ক্লাব)
জাতীয় উচ্চ বিদ্যালয়ের মক ট্রায়াল
ন্যাশনাল অনার সোসাইটি \*
জাতীয় ভাষা শিল্প লীগ
জাতীয় / এনজে ফরেনসিক লিগ বিতর্ক দল \*
নূর-উল-ইমান আইইইই-স্টেম ক্লাব
নূর-উল-ইমান মডেল ইউএন | ওকুলাস (স্কুল সংবাদপত্র)
ফিলাডেলফিয়া মডেল ইউএন সম্মেলন
রুটজার্স মডেল ইউএন সম্মেলন
বিজ্ঞান অলিম্পিয়াড \*
সকার
স্প্যানিশ ক্লাব
ছাত্র পরিষদ
ভিডিও ক্লাব
ওয়ার্ড রাইট চ্যালেঞ্জ
ইয়ার বুক  |
|  |  |  |
| \* জাতীয় মাধ্যমিক স্কুলসমূহের অধ্যক্ষদের দ্বারা অনুমোদিত |

খেলাধুলা:

* ২০১৮ সকার: এনইউআই হাই স্কুল বালক ভার্সিটি সকার দল ৪ টি জয়, ২ টি টাই এবং ২ টি পরাজয়ের মাধ্যমে মৌসুম শেষ করেছে।

প্রশাসন
-------

স্কুলের প্রধানশিক্ষক একটি প্রশাসনিক দলের সহায়তায় বিদ্যালয়ের প্রশাসনিক ও শিক্ষাবিষয়ক কার্যক্রম পরিচালনা করেন। প্রশাসনিক দলে পেশাদার শিক্ষাবিদদের একটি দল রয়েছে যাদের গড়ে উনিশ বছরেরও বেশি শিক্ষাগত অভিজ্ঞতা এবং একজন ব্যবসায়িক ব্যবস্থাপক যার সেই বিষয়ে ছাব্বিশ বছরেরও বেশি অভিজ্ঞতা সম্পন্ন ব্যক্তি রয়েছে। প্রশাসনিক দলটি স্কুল প্রধান, হাই স্কুল বিভাগ প্রধান, মধ্য স্কুল বিভাগ প্রধান, প্রাথমিক বিদ্যালয় বিভাগ প্রধান, প্রাথমিক স্কুল বিভাগ প্রধান, এবং ব্যবসায়ের ব্যবস্থাপক নিয়ে গঠিত।

তথ্যসূত্র
---------

1. 1 2 3 4 5  School data for Noor-Ul-Iman School ওয়েব্যাক মেশিনে আর্কাইভকৃত ৯ মে ২০২১ তারিখে, National Center for Education Statistics. Accessed October 20, 2017.
2. 1 2  "Administration of Noor-ul-Iman School" (ইংরেজি ভাষায়)। ২০২১-০৫-০৯ তারিখে মূল থেকে আর্কাইভ করা। সংগ্রহের তারিখ ২০২১-০৫-০৯।
3. ↑  The Oculus Accessed February 2021.
4. ↑  NJAIS Directory of Schools
5. 1 2 3 4  "School Profile and Overview | Noor-ul-Iman School" (ইংরেজি ভাষায়)। ২০২১-০৫-১০ তারিখে মূল থেকে আর্কাইভ করা। সংগ্রহের তারিখ ২০২১-০৫-০৯।
6. ↑  Acker, Michael (জুন ১১, ২০০৯)। "Islamic group holds groundbreaking for school: First phase of expansion expected to take two years"। *North South Brunswick Sentinel*। পৃষ্ঠা 1। ২০১২-০৪-৩০ তারিখে মূল থেকে আর্কাইভ করা। সংগ্রহের তারিখ মে ১, ২০১২।
7. ↑  High School Profile  ওয়েব্যাক মেশিনে আর্কাইভকৃত ৯ মে ২০২১ তারিখে Accessed February 26, 2021.
8. ↑  Best Private High Schools
9. ↑  Best Islamic Schools
10. ↑  Best STEM High Schools
11. ↑  Mock Trial
12. ↑  NUI Day of Service
13. ↑  "Administration"। ৯ মে ২০২১ তারিখে মূল থেকে আর্কাইভ করা। সংগ্রহের তারিখ ৯ মে ২০২১।

বহিঃসংযোগ
---------

* প্রাতিষ্ঠানিক ওয়েবসাইট